Πανεπιστήμιο του Νόβι Σαντ

Το Πανεπιστήμιο του Νόβι Σαντ (σερβικά κυριλλικά: Универзитет у Новом Саду, σερβικά λατινικά: Univerzitet u Novom Sadu) είναι εν μέρει αποκεντροποιημένο πανεπιστήμιο του οποίο η έδρα βρίσκεται στο Νόβι Σαντ της Σερβίας, εντός της αυτόνομης επαρχίας της Βοϊβοντίνα. Στη σημερινή μορφή του, ιδρύθηκε το 1960, ενώ, με σημείο εκκίνησης το 2016, πρύτανής του διατελεί ο Ντούσαν Νίκολιτς. Βάσει της σημασίας του, το Πανεπιστήμιο του Νόβι Σαντ αποτελεί το δεύτερο σημαντικότερο πανεπιστήμιο της Σερβίας, μετά το Πανεπιστήμιο του Βελιγραδίου.

 Το διοικητικό σώμα του πανεπιστημίου αποτελείται από τον πρύτανη και τους αναπληρωτές του, καθώς και από το πανεπιστημιακό συμβούλιο, το οποίο αποτελείται, συνολικά, από 17 μέλη. Η πανεπιστημιακή σύγκλητος, αποτελούμενη από, συνολικά, 27 μέλη, αποτελεί το σημαντικότερο επαγγελματικό σώμα του πανεπιστημίου. Το πανεπιστήμιο αριθμεί, συνολικά, 14 σχολές, η πλειοψηφία εκ των οποίων εδρεύει στο Νόβι Σαντ, ωστόσο, άλλες εδρεύουν στη Σουμπότιτσα, στο Ζρένιανιν και στο Σόμπορ. Η Σχολή Φιλοσοφίας βρίσκεται επί του αριθμού 2 της Οδού Ζόρανα Τζίντζιτσα, στο Νόβι Σαντ, ενώ ιδρύθηκε το 1954. Η βιβλιοθήκη του φιλοξενεί, συνολικά, 603.451 δημοσιεύσεις, μεταξύ των οποίων, συνολικά, 300.266 βιβλία. Το 2016, κοσμήτοράς της ήταν η καθηγήτρια Ιβάνα Ζιβάντσεβιτς Σέκερους. Η συγκεκριμένη σχολή αριθμεί, συνολικά, 17 τμήματα, μεταξύ των οποίων εκείνα της ουγγρικής γλώσσας και λογοτεχνίας, της ρουμανικής γλώσσας και λογοτεχνίας, των ρουθηνικών σπουδών, της σερβικής γλώσσας και γλωσσολογίας, της σερβικής λογοτεχνίας, των σλαβικών σπουδών και της σλοβακικής γλώσσας και λογοτεχνίας. Τα παραπάνω προαναφερθέντα τμήματα αποτελούν μία από τις ιδιαιτερότητες της Σχολής Φιλοσοφίας του Νόβι Σαντ, καθώς η αυτόνομη επαρχία της Βοϊβοντίνα, πολυεθνική και πολυπολιτισμική ως προς την πληθυσμιακή ταυτότητά της, αναγνωρίζει ως επίσημες, συνολικά, έξι γλώσσες: τα σερβικά (υπό την χρήση κυριλλικού αλφαβήτου), τα ουγγρικά, τα σλοβακικά, τα κροατικά, τα ρουμανικά και τα ρουθηνικά. Όπως και η Σχολή Φιλοσοφίας, παρομοίως, η Σχολή Γεωργίας ιδρύθηκε το 1954. Το 2016, κοσμήτοράς της ήταν ο καθηγητής Νεντέλικο Τίτσα. Η συγκεκριμένη σχολή βρίσκεται επί του αριθμού 8 της Τργκ Ντοσιτέγια Ομπραντόβιτσα, στο Νόβι Σαντ. Η συγκεκριμένη σχολή αριθμεί, συνολικά, 8 τμήματα, τα οποία, με τη σειρά τους, υποδιαιρούνται σε αριθμό εδρών, ινστιτούτων και εργαστηρίων. Η Σχολή Νομικής βρίσκεται επί του αριθμό 1 της Τργκ Ντοσιτέγια Ομπραντόβιτσα, στο Νόβι Σαντ, ενώ ιδρύθηκε το 1955. Το 2016, κοσμήτοράς της ήταν ο καθηγητής Λιούμπομιρ Στάγιτς. Η Σχολή Τεχνολογίας βρίσκεται επί του αριθμού 1 του Μπούλεβαρ τσάρα Λάζαρα, στο Νόβι Σαντ, ενώ ιδρύθηκε το 1959. Το 2016, κοσμήτοράς της ήταν ο καθηγητής Ράντομιρ Μάλμπασα. Η συγκεκριμένη σχολή αριθμεί, συνολικά, 8 έδρες και τμήματα, τα οποία είναι τα κάτωθι: γενικής μηχανικής, εφαρμοσμένης χημείας, χημικής μηχανολογίας, τεχνολογίας διατροφής υδατανθράκων, τεχνολογίας κονσερβοποίησης τροφίμων, φαρμακευτικής βιοτεχνολογίας και μηχανολογίας, πετροχημικής μηχανολογίας και μηχανικής των υλικών. Το κτίριο της σχολής σχεδιάστηκε από τον αρχιτέκτονα και ακαδημαϊκό Μίλαν Μάριτς το 1974. Η Σχολή Οικονομίας του Πανεπιστημίου του Νόβι Σαντ βρίσκεται επί του αριθμού 9-11 του Σεγκέντινσκι πουτ, στη Σουμπότιτσα, ενώ ιδρύθηκε το 1960. Το 2016, κοσμήτοράς της ήταν ο καθηγητής Νέναντ Βούνιακ. Η συγκεκριμένη σχολή αριθμεί, συνολικά, 6 τμήματα, τα οποία είναι τα κάτωθι: αγροτικής οικονομίας και αγροτροφίμων, επιχειρηματικής πληροφορικής και ποσοτικών μεθόδων, ευρωπαϊκής οικονομίας και εμπορίου, οικονομικών, τραπεζικών συναλλαγών, λογιστικής και ελέγχου, διαχείρισης, εμπορίου, μάρκετινγκ και υλικοτεχνικής υποστήριξης. Η Σχολή Τεχνικών Επιστημών βρίσκεται επί του αριθμού 6 της Τργκ Ντοσιτέγια Ομπραντόβιτσα, στο Νόβι Σαντ, ενώ ιδρύθηκε το 1960. Το 2016, κοσμήτοράς της ήταν ο καθηγητής Ράντε Ντοροσλόβατσκι. Η συγκεκριμένη σχολή αριθμεί, συνολικά, 13 τμήματα, τα οποία, με τη σειρά τους, υποδιαιρούνται σε αριθμό εδρών, οι οποίες είναι οι κάτωθι: αρχιτεκτονικής και πολεοδομίας, ενέργειας, ηλεκτρονικής και μηχανολογίας τηλεπικοινωνιών, γραφικής μηχανικής και σχεδιασμού, πολιτικής μηχανικής, βιομηχανικής μηχανικής και διαχειριστικής μηχανικής, παραγωγικής μηχανικής, μηχανοποίησης και μηχανικής σχεδιασμού, ενέργειας και μηχανικής διεργασιών, τεχνικής μηχανικής, θεμελιωδών επιστημών, πληροφορικής και μηχανικής συστημάτων, μηχανικής μεταφορών, περιβαλλοντικής μηχανικής και υγειονομικής ασφάλειας. Η Σχολή Ιατρικής βρίσκεται επί του αριθμού 3 της Οδού Χάιντουκ Βελίκοβα, στο Νόβι Σαντ, ενώ ιδρύθηκε το 1960. Το 2016, κοσμήτοράς της ήταν η καθηγήτρια Σνέζανα Μπρκιτς. Η συγκεκριμένη σχολή αριθμεί, συνολικά, 3 διδακτικά τμήματα, ιατρικής, φαρμακευτικής και οδοντιατρικής, καθώς και 33 τμήματα. Η Σχολή Φυσικών Επιστημών και Μαθηματικών βρίσκεται επί του αριθμού 3 της Τργκ Ντοσιτέγια Ομπραντόβιτσα, στο Νόβι Σαντ. Παλαιότερα τμήμα της Σχολής Φιλοσοφίας, ιδρύθηκε ως αυτόνομο διδακτικό τμήμα το 1969. Το 2016, κοσμήτοράς της ήταν η καθηγήτρια Μίλιτσα Πάβκοβ Χρβόγιεβιτς. Η συγκεκριμένη σχολή αριθμεί, συνολικά, 5 τμήματα, τα οποία, με τη σειρά τους, υποδιαιρούνται σε αριθμό εδρών, οι οποίες είναι οι κάτωθι: βιολογίας και οικολογίας, φυσικής, χημείας, βιοχημείας και προστασίας περιβάλλοντος, γεωγραφίας, τουρισμού και ξενοδοχειακής διαχείρισης, μαθηματικών και πληροφορικής. Το κτίριο του Ινστιτούτου Χημείας και Γεωγραφίας της σχολής σχεδιάστηκε από τον αρχιτέκτονα και ακαδημαϊκό Μίλαν Μάριτς το 1986. Η Ακαδημία Τεχνών βρίσκεται επί του αριθμού 7 της Οδού Τζούρε Γιάκσιτσα, στο Νόβι Σαντ, ενώ ιδρύθηκε το 1974. Το 2016, κοσμήτοράς της ήταν ο καθηγητής Σίνισα Μπόκαν. Η συγκεκριμένη ακαδημία αποτελείται, συνολικά, από 3 διδακτικά τμήματα, τα οποία, με τη σειρά τους, υποδιαιρούνται σε αριθμό τμημάτων, τα οποία είναι τα κάτωθι: μουσικής, καλών τεχνών και δραματικών τεχνών. Μεταξύ των ιδιαιτεροτήτων του τμήματος δραματικών τεχνών περιλαμβάνεται το μάθημα ερμηνείας, το οποίο διδάσκεται στην ουγγρική γλώσσα. Αριθμός θεάτρων εντός της αυτόνομης επαρχίας της Βοϊβοντίνα παρουσιάζουν παραστάσεις στα ουγγρικά, όπως, μεταξύ άλλων, το Θέατρο του Νόβι Σαντ, το οποίο ιδρύθηκε το 1974, κατά την ίδια περίοδο με τη συγκεκριμένη σχολή, το οποίο παρουσιάζει παραστάσεις με ταυτόχρονη διερμηνεία στα σερβικά. Η Σχολή Πολιτικής Μηχανικής του Πανεπιστημίου του Νόβι Σαντ βρίσκεται επί του αριθμού 2α της Οδού Κοζάρατσκα, στη Σουμπότιτσα, ενώ ιδρύθηκε το 1974. Το 2016, κοσμήτοράς της ήταν ο καθηγητής Μίροσλαβ Μπέσεβιτς. Η συγκεκριμένη σχολή αριθμεί, συνολικά, 16 τμήματα, τα οποία είναι τα κάτωθι: μηχανολογίας, οικοδομής, οικοδομικών υλικών, υδραυλικής, οδοποιίας, γεωτεχνικής, διαχείρισης κατασκευαστικών έργων, μαθηματικών, φυσικής, εργασιακής κοινωνιολογίας, σχεδιασμών κατοικιών, πολεοδομίας, γεωδαισίας, γεωλογίας, αγγλικής γλώσσας και γερμανικής γλώσσας. Η Τεχνική Σχολή Μιχαΐλο Πούπιν βρίσκεται επί της Οδού Τζούρε Τζακόβιτσα, στο Ζρένιανιν, ενώ ιδρύθηκε το 1974. Το 2016, κοσμήτοράς της ήταν ο καθηγητής Μίλαν Πάβλοβιτς. Η συγκεκριμένη σχολή αριθμεί, συνολικά, 8 τμήματα, τα οποία είναι τα κάτωθι: επιστημονικής μεθόδου και εκπαιδευτικής τεχνολογίας, τεχνολογίας της πληροφορίας, μηχανολογίας, γενικής μηχανικής, θεμελιωδών και εφαρμοσμένων επιστημών, προστασία περιβάλλοντος, διαχείρισης, υφαντουργίας και σχεδιασμού. Η Σχολή Αθλητισμού και Φυσικής Αγωγής βρίσκεται επί του αριθμού 16 της Οδού Λόβτσενσκα, στο Νόβι Σαντ, ενώ ιδρύθηκε το 1974. Το 2016, κοσμήτοράς της ήταν ο καθηγητής Ντέγιαν Μάντιτς. Η Σχολή Παιδαγωγικής του Πανεπιστημίου του Νόβι Σαντ βρίσκεται επί του αριθμού 4 της Οδού Ποντγκόριτσκα, στο Σόμπορ. Στη σημερινή μορφή της, ιδρύθηκε το 1996. Το 2016, κοσμήτοράς της ήταν ο καθηγητής Ζέλικο Βούτσκοβιτς. Η συγκεκριμένη σχολή αριθμεί, συνολικά, 6 τμήματα, τα οποία είναι τα κάτωθι: πληροφορικής και μέσων, μεθοδολογίας μουσικού και καλλιτεχνικού πολιτισμού και φυσικής αγωγής, φυσικών επιστημών, μαθηματικών και διαχείρισης της εκπαίδευσης, τμήμα βιβλιοθηκονομίας, γλώσσας και λογοτεχνίας, κοινωνικών επιστημών. Η Σχολή Εκπαιδεύσεως Καθηγητών στην Ουγγρική Γλώσσα του Πανεπιστημίου του Νόβι Σαντ βρίσκεται επί του αριθμού 11 της Οδού Στροσμαγιέροβα, στη Σουμπότιτσα, ενώ ιδρύθηκε το 2006. Το 2016, κοσμήτοράς της ήταν ο καθηγητής Γιόσιπ Λέπες (υπηρεσιακός). Η συγκεκριμένη σχολή αριθμεί, συνολικά, 5 τμήματα, τα οποία, με τη σειρά τους, υποδιαιρούνται σε αριθμό υποτμημάτων, τα οποία είναι τα κάτωθι: γλώσσας, λογοτεχνίας και επικοινωνίας, κοινωνικών και ανθρωπιστικών επιστημών, φυσικών επιστημών και μαθηματικών, καλλιτεχνικής αγωγής και φυσικής αγωγής, διδακτικής και μεθοδολογίας. Η συγκεκριμένη σχολή αποτελεί ακόμη μία ιδιαιτερότητα του Πανεπιστημίου του Νόβι Σαντ, καθώς τα ουγγρικά αποτελούν μία εκ των, συνολικά, έξι επίσημων γλωσσών της αυτόνομης επαρχίας της Βοϊβοντίνα. Παράλληλα, η ουγγρική πληθυσμιακή μειονότητα, η σημαντικότερη της περιοχής, αποτελεί ποσοστό της τάξεως του 13 % επί του συνολικού πληθυσμού της. Η πανεπιστημιούπολη του πανεπιστημίου βρίσκεται σε κοντινή απόσταση του κέντρου της πόλης του Νόβι Σαντ, επί της αριστερής όχθης του Δούναβη. Εκτείνεται επί έκτασης της τάξεως των 256.807 m², σε κοντινή απόσταση των συνοικιών Στάρι Γκραντ και Λίμαν Α. Πέραν του διοικητικού κτιρίου του πανεπιστημίου, εντός της πανεπιστημιούπολης βρίσκονται, επίσης, αριθμός σχολών, το Φοιτητικό Πολιτισμικό Κέντρο, δύο φοιτητικές εστίες, οι οποίες διαθέτουν από ένα κυλικείο, έναν ξενώνα ο οποίος στεγάζει πανεπιστημιακούς, καθώς και βοηθούς ερευνητές, Ιατρικό Κέντρο, καθώς και Γυμναστήριο. Σχολή ΦιλοσοφίαςΣβέτοζαρ Κόλιεβιτς (γεννημένος το 1930), ειδικός επί της αγγλικής γλώσσας και λογοτεχνίας, ακαδημαϊκός, πρώην καθηγητής της σχολής, Γιάνος Μπάνιαϊ (γεννημένος το 1939), ιστορικός λογοτεχνίας, ειδικός επί της ουγγρικής γλώσσας και λογοτεχνίας, κριτικός λογοτεχνίας, συγγραφέας, ακαδημαϊκός, απόφοιτος και καθηγητής της σχολής, Μίλοραντ Ραντοβάνοβιτς (γεννημένος το 1947), γλωσσολόγος, ειδικός επί της κοινωνιογλωσσολογίας και ακαδημαϊκός, απόφοιτος και καθηγητής της σχολής, Γιόβαν Ζίβλακ (γεννημένος το 1947), συγγραφέας και ποιητής, Σέλιμιρ Ραντούλοβιτς (γεννημένος το 1953), συγγραφέας, ποιητής, άνθρωπος του θεάτρου, διευθυντής της Βιβλιοθήκης της Μάτιτσα Σρπσκα, Γιάσμινα Γκρκόβιτς-Μέιτζορ (γεννημένη το 1959), ειδικός επί των σλαβικών σπουδών και ακαδημαϊκός, απόφοιτος και καθηγήτρια της σχολής, Σόνια Βεσελίνοβιτς (γεννημένη το 1981), συγγραφέας, καθηγήτρια της σχολής.Σχολή ΓεωργίαςΝτούσαν Τσάμπραγκ (γεννημένος το 1925), ειδικός επί της αγροτικής εντομολογίας, της φυτοϊατρικής και ακαδημαϊκός, απόφοιτος και πρώην καθηγητής της σχολής, Ντούσαν Μίλοβιτς (γεννημένος το 1925), ειδικός επί της εδαφομηχανικής και ακαδημαϊκός, πρώην καθηγητής της σχολής, Ντράγκαν Σκόριτς (γεννημένος το 1937), γεωπόνος μηχανικός, γενετιστής και ακαδημαϊκός, απόφοιτος και πρώην καθηγητής της σχολής, Σάσα Ντράγκιν (γεννημένος το 1972), πολιτικός, μέλος του Δημοκρατικού Κόμματος, πρώην Υπουργός Περιβάλλοντος και πρώην Υπουργός Γεωργίας, Δασών και Διαχείρισης Υδάτων.Σχολή ΝομικήςΤίμπορ Βάραντι (γεννημένος το 1939), πρώην καθηγητής της σχολής, πρώην υπουργός και ακαδημαϊκός, Πρέντραγκ Μπούμπαλο (γεννημένος το 1954), πολιτικός, πρώην υπουργός, Σβέτοζαρ Τσίπλιτς (γεννημένος το 1965), πολιτικός, πρώην υπουργός, πρώην μέλος του Συνταγματικού Δικαστηρίου της Δημοκρατίας της Σερβίας, Γιάνκο Βεσελίνοβιτς (γεννημένος το 1965), πολιτικός, Ίγκορ Πάβλιτσιτς (γεννημένος το 1970), πολιτικός, πρώην Δήμαρχος του Νόβι Σαντ, Αλεξάνταρ Βούλιν (γεννημένος το 1972), δημοσιογράφος, πολιτικός, υπουργός, Μπόρισλαβ Στεφάνοβιτς (γεννημένος το 1974), πολιτικός.Σχολή ΤεχνολογίαςΤζόρτζε Τζούκιτς (1943-2019), ειδικός επί της μηχανικής, ακαδημαϊκός, απόφοιτος και πρώην καθηγητής της σχολής, Τέοντορ Ατανάτσκοβιτς (γεννημένος το 1945), ειδικός επί της μηχανικής, ακαδημαϊκός, απόφοιτος της σχολής.Σχολή ΟικονομίαςΜίλαν Γιέλιτς (1956-2007), πολιτικός, πρώην πρόεδρος της Σερβικής Δημοκρατίας της Βοσνίας.Σχολή Τεχνικών ΕπιστημώνΝτούσαν Μίλοβιτς (γεννημένος το 1925), ειδικός επί της εδαφομηχανικής και ακαδημαϊκός, πρώην καθηγητής της σχολής, Ντράγκουτιν Ζελένοβιτς (γεννημένος το 1928), πολιτικός και ακαδημαϊκός, πρώην καθηγητής της σχολής, πρώην μέλος της Προεδρίας της Σοσιαλιστικής Ομοσπονδιακής Δημοκρατίας της Γιουγκοσλαβίας, 1ος Πρωθυπουργός της Δημοκρατίας της Σερβίας, Τζόρτζε Τζούκιτς (1943-2019), ειδικός επί της μηχανικής, ακαδημαϊκός, καθηγητής της σχολής, Τέοντορ Ατανάτσκοβιτς (γεννημένος το 1945), ειδικός επί της μηχανικής, ακαδημαϊκός, καθηγητής της σχολής, Μίλικο Σάταριτς (γεννημένος το 1948), φυσικός, βιοφυσικός και ακαδημαϊκός, καθηγητής της σχολής.Σχολή ΙατρικήςΜίροσλαβ Ραντοβάνοβιτς (1919-2008), ιατρός και ακαδημαϊκός, πρώην καθηγητής της σχολής, Ζόραν Λ. Κοβάτσεβιτς (γεννημένος το 1935), ιατρός, βιοχημικός και ακαδημαϊκός, απόφοιτος και πρώην καθηγητής, Νίνοσλαβ Ραντοβάνοβιτς (γεννημένος το 1940), ειδικός επί της καρδιοχειρουργικής και ακαδημαϊκός, πρώην καθηγητής, Γκορντάνα Βούνιακ-Νοβάκοβιτς (γεννημένη το 1948), βιοϊατρική μηχανικός, επίτιμη καθηγήτρια, ερευνήτρια και εφευρέτρια.Σχολή Φυσικών Επιστημών και ΜαθηματικώνΜπόγκολιουμπ Στάνκοβιτς (γεννημένος το 1924), μαθηματικός και ακαδημαϊκός, πρώην καθηγητής της σχολής, Μίλεβα Πρβάνοβιτς (γεννημένη το 1929), μαθηματικός, πρώην καθηγήτρια της σχολής, ακαδημαϊκός, Βόγισλαβ Μάριτς (γεννημένος το 1930), μαθηματικός, ακαδημαϊκός, Όλγκα Χάτζιτς (1946-2020), μαθηματικός, ακαδημαϊκός, Μίλικο Σάταριτς (γεννημένος το 1948), φυσικός, βιοφυσικός και ακαδημαϊκός, απόφοιτος της σχολής, Στέβαν Πιλίποβιτς (γεννημένος το 1950), μαθηματικός, ακαδημαϊκός.Ακαδημία ΤεχνώνΓιόβαν Σολντάτοβιτς (1920-2005), πρώην καθηγητής, γλύπτης, Μαρίν Αμπράμοβιτς (γεννημένη το 1946), πρώην καθηγήτρια, σωματική τέχνη, Ίγκορ Άντιτς (γεννημένος το 1962), Γαλλοσέρβος εικαστικός καλλιτέχνης, Μίλε Σπιρόβσκι (γεννημένος το 1963), πολιτικός.Σχολή Αθλητισμού και Φυσικής ΑγωγήςΓιοβάνκα Νίκολιτς (γεννημένη το 1952), ποιήτρια, συγγραφέας.Σχολή Παιδαγωγικής του ΣόμπορΣάσα Ράντοϊτσιτς (γεννημένος το 1963), ποιητής, φιλόσοφος. Εκπαιδευτικό σύστημα της Σερβίας Πανεπιστήμιο του Βελιγραδίου Πανεπιστήμιο του Κραγκούγιεβατς (Σερβικά) (Αγγλικά) Επίσημος ιστότοπος